

**NAČRT ZAGOTAVLJANJA KONTINUIRANEGA DELOVANJA**

**V OSNOVNI ŠOLI ŽIROVNICA V ČASU POJAVLJANJA OBOLENJ S KORONAVIRUSOM (SARS-CoV-2019)**

Pripravili:

Erika Melihen, ravnateljica

Vanja Zuljan, pom. ravn., poveljnica civilne zaščite (CZ) OŠ Žirovnica

Sandra Donoša, pom. ravn., namestnica poveljnice CZ OŠ Žirovnica

Borut Fajfar, učitelj, računalnikar, vodja ekip za prvo pomoč OŠ Žirovnica

Irena Pirc, svetovalna delavka, bolničarka RP OŠ Žirovnica

Tjaša Reškovac, vzgojiteljica, namestnica vodje 2. ekipe prve pomoči v OŠ Žirovnica

Potrdila:

Erika Melihen, ravnateljica

Žirovnica, 26. 2. 2020

Vsebina

[1. NAMEN 3](#_Toc33643108)

[2. VODENJE IN KOORDINACIJA IZVAJANJA NAČRTA 3](#_Toc33643109)

[3. OSNOVNI ELEMENTI NAČRTA 4](#_Toc33643110)

[***3.1*** ***ORGANIZACIJSKI IN KADROVSKI DEL NAČRTA*** 4](#_Toc33643111)

[**3.1.1** **Ljudje, ki so pomembni za zagotavljanje kontinuitete dela v zavodu** 4](#_Toc33643112)

[**3.1.2** **Usposobljenost nadomestnega kadra med zaposlenimi, ki lahko z dovolj znanja zapolnijo možne odsotnosti in zagotavljanje izvajanja načrta v primeru večje odsotnosti zaposlenih** 4](#_Toc33643113)

[***3.2*** ***DELOVNI PROCES:*** 5](#_Toc33643114)

[**3.2.1** **Identifikacija ključnih in nepogrešljivih aktivnosti za zagotavljanje normalnega vzgojno-izobraževalnega procesa** 5](#_Toc33643115)

[**3.2.2** **Postopek zmanjševanja in prekinitve drugih aktivnosti ob širjenju obolenj s koronavirusom, postopek sprejemanja odločitev za zmanjšanje obsega dela, kdo in kdaj** 5](#_Toc33643116)

[**3.2.3** **Razporejanje in delo zaposlenih** 6](#_Toc33643117)

[***3.3. VARNOST IN LOGISTIKA:*** 6](#_Toc33643118)

[**3.3.1.** **Izvajanje ukrepov za zmanjšanje širjenja koronavirusa** 6](#_Toc33643119)

[***3.3.1.1*** ***Zagotavljanje prostora za osamitev obolelega otroka v času izvajanja vzgojno- izobraževalnih aktivnosti, protokol dostopa do obolelih*** 7](#_Toc33643120)

[***3.4.*** ***FINANCE*** 8](#_Toc33643121)

[***3.5.*** ***KOMUNIKACIJSKA IZHODIŠČA*** 9](#_Toc33643122)

[**Priloga 1: BOLEZENSKI ZNAKI OKUŽBE S KORONAVIRUSOM** 10](#_Toc33643123)

[**Priloga 2: PREPREČEVANJE OKUŽBE S KORONAVIRUSOM** 11](#_Toc33643124)

# NAMEN

Kontinuirano načrtovanje je pomembno za zmanjševanje vpliva koronavirusa na delovanje vzgojno-izobraževalnega zavoda njegove zaposlene in udeležence ter splošno javnost.

Načrt za zagotavljanje normalnega poteka vzgojno-izobraževalnega dela je njegov najpomembnejši del in je proaktivni proces, ki se usklajuje in prilagaja. Učinkovito načrtovanje in izvajanje procesa zagotavlja:

* + zmanjševanje negativnega vpliva in motenj, ki jih lahko povzroči koronavirus na vzgojno-izobraževalno delo,
  + aktivnosti in kadrovske vire, ki omogočajo delovanje vzgojno izobraževalnega procesa,
  + učinkovitost organizacije, vzpostavitev dobre notranje in zunanje komunikacije (starši, lokalna skupnost, ministrstvo, javnost),
  + zaščito otrok in omejevanje širjenja infekcije ter obolevnosti v kolektivu,
  + večjo zdravstveno varnost in osveščenost.

Pravočasno načrtovanje omogoča, da ima vzgojno-izobraževalni zavod predvidene vse vire in potrebne informacije za delo v kriznih razmerah pojavljanja obolenj s koronavirusom.

# VODENJE IN KOORDINACIJA IZVAJANJA NAČRTA

Skupina za koordinacijo aktivnosti v času možnosti okužb s koronavirusom. (SKAKV)

1. **Erika Melihen,** ravnateljica tel: 04 58 09 151

obvešča: zaposlene v šoli, kuhinji, dvorani, zunanje inštitucije

1. Vodja SKAKV za šolo: **Vanja Zuljan**, pom. ravnateljice za šolo tel: 04 58 09 152

obvešča starše otrok v šoli, koordinira delo šole, organizira

nadomeščanja delavcev šole

1. Vodja SKAKV za vrtec: **Aleksandra Donoša**, pom. ravn. za vrtec tel: 040 93 39 37

obvešča zaposlene in starše v vrtcu, koordinira delo vrtca, organizira

nadomeščanja delavcev vrtca

1. Članica SKAKV: **Irena Pirc**, svetovalna delavka tel: 04 58 09 156

Spremlja aktualno št. obolelih, spremlja smernice NIJZ, MIZŠ, MZ in

prilagaja Načrt v skladu s novimi smernicami

1. Članica SKAKV: **Tjaša Reškovac**, vzgojiteljica, prevzame naloge Aleksandre tel: 04 58 09 160

Donoša v primeru njene odsotnosti

1. Član SKAKV: **Borut Fajfar**, učitelj, računalnikar, prevzame naloge Vanje tel: 04 58 09 150

Zuljan v primeru njene odsotnosti

Koordinacijska skupina se bo sestajala glede na situacijo v Osnovni šoli Žirovnica po potrebi ter o morebitnih spremembah načrta obveščala vse zaposlene na šoli, otroke in starše.

Zaželeno je, da posamezniki koordinatorjem predlagajo popravke za načrt, saj je pričakovati da bolje poznajo razmere na določenih področjih. Koordinator je dolžan predloge pretehtati, prediskutirati in vnesti v načrt, če izkažejo smiselni in nujni.

Vse zaposlene bo skupina na sestanku že pred morebitnim izbruhom bolezni seznanila z načrtom (strokovni zbor, čistilke, hišnik, administrativne delavke, oskrbnika dvorane, zaposlene v kuhinji).

Članica SKAKV, Irena Pirc poskrbi za pripravo pomembnih, svežih informacij, ki jih šola objavi na svoji spletni strani in oglasnih deskah zaposlenih. Informacije na spletni strani objavlja Vanja Zuljan za šolo ter Aleksandra Donoša za vrtec. Ustne informacije staršem šole daje Vanja Zuljan, ustne informacije staršem v vrtcu pa Aleksndra Donoša.

V primeru izbruha koronavirusa in o predvidenih ukrepih bo skupina obvestila tudi:

|  |  |  |
| --- | --- | --- |
| Naslov: | Ime in priimek  kontaktne osebe | Kontakt: |
| Ministrstvo za šolstvo, Masarykova 16, Ljubljana | Živko Banjac | Tel.: 01/400 57 53  Fax: 01/400 53 21  e-pošta: [zivko.banjac@gov.si](mailto:zivko.banjac@gov.si) |
| Občina Žirovnica  Breznica 3  4274 Žirovnica | Petra Žvan  Leopold Pogačar | Tel.: 04/580 91 06  e- pošta: [petra.zvan@zirovnica.si](mailto:petra.zvan@zirovnica.si)  Tel: 04/580 91 00  e-pošta: zupan@zirovnica.si |
| NIJZ, območna enota Kranj  [Gosposvetska ulica 12, 4000 Kranj](http://zemljevid.najdi.si/search_maps.jsp?q=Gosposvetska+ulica+12%2C+4000+Kranj&tab=maps&x1=450566.1625&y1=122859.6&zoom=6000&gx=450566&gy=122860) | prim. doc. dr. Irena Grmek Košnik, dr. med. spec. | Tel: 04/201 71 00  e-pošta: irena.grmek.kosnik@nlzoh.si |
| Zdravstveni dom Jesenice  Cesta M. Tita 78, 4270 Jesenice | Marjeta Zupančič, dr. med. spec | Tel: 04/586 81 63 |

# OSNOVNI ELEMENTI NAČRTA

## ***ORGANIZACIJSKI IN KADROVSKI DEL NAČRTA***

### **Ljudje, ki so pomembni za zagotavljanje kontinuitete dela v zavodu**

Za kontinuiteto dela zavoda so pomembni: vodstvo, strokovni delavci, računalnikar, zaposleni v kuhinji, čistilke ter hišnik.

### **Usposobljenost nadomestnega kadra med zaposlenimi, ki lahko z dovolj znanja zapolnijo možne odsotnosti in zagotavljanje izvajanja načrta v primeru večje odsotnosti zaposlenih**

* + V kolikor je mogoče se ure pouka organizirajo po urniku oz. pripravljenih nadomeščanjih, kjer koordinator skrbi, da se opravi čim več ur, ki so predvidene na urniku.
  + Oddelke razredov/vrtca bomo združevali v okviru dovoljenih normativov.
  + Prisotni zaposleni bodo prevzeli naloge odsotnih. Odsotni bodo preko elektronske pošte ali na kak drug način posredovali navodila za delo (zlasti strokovni delavci) in obratno.
  + Za nadzor otrok in zagotavljanje varnosti otrok bodo v dežurstvo razporejeni tudi: vzgojiteljice in pomočnice vzgojiteljic, hišnik, oskrbnik dvorane, administrativne delavke, po potrebi bodo za pomoč zaprošeni prostovoljci, upokojeni učitelji oz. študentje.
  + V primeru večje odsotnosti v kuhinji bodo v kuhinjo razporejeni tudi strokovni delavci (učitelji gospodinjstva, laborant, pomočnice vzgojiteljic, administrativne delavke) za pomoč bodo zaprošeni upokojeni oz. študentje.
  + V primeru večje odsotnosti čistilk se prerazporedijo delavke v kuhinji, kuhinjska pomočnica po potrebi oskrbnik dvorane, za pomoč bodo zaprošeni upokojeni oz. študentje.
  + V primeru odsotnosti ravnateljice jo bodo po njenih navodilih, ki jih bo posredovala preko elektronske pošte ali na kak drug način, nadomeščali pomočnici ravnateljice Vanja Zuljan in Aleksandra Donoša, ali predsednica sveta zavoda (Nataša Šturm).
  + V primeru odsotnosti hišnika ga bo nadomeščal oskrbnik dvorane.

## ***DELOVNI PROCES:***

### **Identifikacija ključnih in nepogrešljivih aktivnosti za zagotavljanje normalnega vzgojno-izobraževalnega procesa**

* + vzgoja in izobraževanje otrok
  + prehrana v šoli/vrtcu
  + zagotavljanje čistoče
  + zagotavljanje dežurstva

### **Postopek zmanjševanja in prekinitve drugih aktivnosti ob širjenju obolenj s koronavirusom, postopek sprejemanja odločitev za zmanjšanje obsega dela, kdo in kdaj**

* + V primeru izbruha koronavirusa se ukinejo VSE dejavnosti, ki niso del rednega pouka oz. VIZ dela v vrtcu, ne bodo se izvajali dodatni programi (interesne dejavnosti, obogatitvene in dodatne dejavnosti v vrtcu/šoli, delavnice za nadarjene, dnevi dejavnosti bodo preloženi, načrtovani projekti bodo časovno preloženi …).
  + Vse dejavnosti, pri katerih je za zagotavljanje varnosti potrebna dodatna oseba (obiski gledališč, kino predstav, muzejev, športna tekmovanja, šolske prireditve, daljši sprehodi …) bodo časovno preloženi.
  + Izvajale se bodo le dejavnosti po obveznem programu (pouk, kurikulum vrtca, izbirni predmeti, razredne ure), dejavnosti razširjenega programa pa glede na obseg odsotnosti zaposlenih (jutranje varstvo, podaljšano bivanje, dodatni in dopolnilni pouk, ure dodatne strokovne pomoči).
  + Odločitev o neizvajanju dejavnosti poleg rednega programa bo sprejela koordinacijska skupina po analizi odsotnosti otrok in strokovnih delavcev.
  + Ravno tako bo koordinacijska skupina po analizi odsotnosti otrok in strokovnih delavcev odločila o zmanjšanju obsega rednega dela, vendar le v primeru, če ne bo možno zagotoviti ustreznega kadra za nemoten potek dela oz. bo ravnala po navodilih Ministrstva za šolstvo in šport.
  + Izvajanje predvidenih strokovnih izpopolnjevanj za delavce se v primeru večje odsotnosti delavcev ustrezno prilagodi oziroma odpove.
  + V primeru, ko zavod ne more zagotavljati delovanja kuhinje in pripravo hrane za otroke, bo vrtec potrebno zapreti

### **Razporejanje in delo zaposlenih**

Zaposlene se bo razporejalo na delo po lokacijah (pouk, vrtec, kuhinja, čiščenje) glede na trenutno stanje prisotnih delavcev.

Izobraževanje nadomestnih delavcev bo potekalo po naprej pripravljenem programu:

* + zdravstveno higienski režim (Nataša Šturm v sodelovanju z NIJZ Kranj), načrt zagotavljanja kontinuiranega dela v času koronavirusa),
  + varstvo pri delu (seznanitev z osnovami varstva pri delu – gradivo PZR.),
  + seznanitev s posebnostmi otrok in s potrebnimi osebnimi podatki v skupini - telefonske številke staršev (strokovni delavci iz oddelkov predajo informacije osebno ali na kak drug možen način).

## ***3.3. VARNOST IN LOGISTIKA:***

### **Izvajanje ukrepov za zmanjšanje širjenja koronavirusa**

1. Seznanitev zaposlenih z ukrepi za preprečevanje širjenja koronavirusa (strokovni zbor, čistilke, hišnik, oskrbnik dvorane, kuhinja) - vodstvo šole.
2. Seznanitev otrok z ukrepi za preprečevanje širjenja koronavirusa (plakati, zloženke) –

razredniki, učitelji, vzgojiteljice, pomočnice vzgojiteljic.

1. Seznanitev staršev z ukrepi za preprečevanje širjenja koronavirusa (oglasne deske, spletna stran šole, osebna obvestila preko eAsistenta) - vodstvo šole
2. Spodbujanje otrok k umivanju rok in higieni kašljanja, kihanja – strokovni delavci in vsi zaposleni v šoli, starši in skrbniki doma.
3. Bolan otrok in bolan delavec šole mora ostati doma in o tem obvestiti tajništvo oz. vodstvo šole. V primeru bolezni se o nadaljnjih ukrepih posvetuje z zdravnikom.
4. V šolo/vrtec naj vozi otroka le zdrava oseba.
5. Razen v 1. razredu in vrtcu pospremijo starši otroka le do šole.
6. Vsi umivalniki so opremljeni s tekočim milom in papirnatimi brisačami ter vrečkami za uporabljene papirnate brisače, ki jih učitelji/vzgojiteljice po umivanju rok učencev/otrok tesno zavežejo in vržejo v koš.
7. Ob umivalnikih so nameščeni plakati z navodili za pravilno umivanje rok in higiene kašlja.
8. Otroci si roke umivajo vsak dan pred zajtrkom, malico in pred kosilom.
9. Šolske prostore in prostore vrtca, kjer se zadržujejo učenci/otroci se pogosto prezračuje, učenci/otroci se čim več zadržujejo na svežem zraku.
10. Za čiščenje prostorov in površin se uporabljajo običajna čistila. Čiščenje poteka na način in po postopku, ki je že vpeljan v šoli/vrtcu.
11. V šoli in vrtcu je zagotovljen prostor za osamitev obolelega otroka v času izvajanja ViZ aktivnosti.
12. Če zaposleni zbolijo na delovnem mestu, o tem obvestijo vodstvo šole in zapustijo delovno mesto. O svoji bolezni in nadaljnjih ukrepih se posvetujejo z izbranim zdravnikom.
13. Vodstvo šole poskrbi za nadomestilo na delovnem mestu.

**V primeru pojava okužb s koronavirusom v lokalnem okolju se ravnamo po navodilih pristojnih služb: Nacionalni inštitut za javno zdravje, Ministrstva za izobraževanje znanost in šport, Ministrstva za zdravje.**

**Do prejema navodil pristojnih služb bomo izvajali naslednje ukrepe:**

1. V primeru pojava okužb s koronavirusom v lokalnem okolju se čisti s povečano frekvenco čiščenja najbolj kritičnih točk, kot so: kljuke, pipe, sprožilci na wc kotličkih, šolske klopi, mize, stoli (v času pouka učitelji) in blazine v vrtcu… Mize, stole in blazine v vrtcu čistijo vzgojiteljice in pomočnice vzgojiteljic.
2. V primeru pojava okužbe s koronavirusom v lokalnem okolju, se ob vseh vhodih v šolo (glavni vhod, garderobe, vhod pri knjižnici, v dvorano in v vrtcu) namesti razkužilo za roke, ki ga morajo uporabiti vsi obiskovalci šole in vrtca. Na teh mestih je v času razkuževanja rok prisoten dežurni učitelj, ki pomaga pri razkuževanju. V vrtcu je za razkuževanje zadolžena vzgojiteljica v vrtcu.
3. V primeru okužb v šoli/vrtcu se uporaba igrač omeji. Svojih igrač ni dovoljeno nositi v šolo/vrtec. Šolske in vrtčevske igrače otroci ne menjajo med seboj. Izločijo se igraće, ki se težje čistijo. Pogosteje se čistijo igrače v vrtcu, 1. razredu in oddelkih PB (učiteljice 1. razreda in OPB, vzgojiteljice, pomočnice vzgojiteljic) in posteljnina v vrtcu, ki se pere z običajnim pralnim praškom na vsaj 60o C (pom. vzgojiteljice, ki so že pred pojavom okužb s koronavirusom skrbele za perilo).
4. V primeru pojava okužb s koronavirusom v lokalnem okolju, si otroci v šoli in vrtcu ne umivajo zob.
5. V primeru okužbe s koronavirusom deležnikov VIZ procesa OŠ Žirovnica, učni oz. vzgojni proces v vrtcu poteka samo znotraj posameznih skupin, v šoli samo v enem prostoru (učitelji rotirajo), malica v šoli poteka v razredih, ure športa potekajo samo na prostem, v podaljšanem bivanju se skupine v posameznem dnevu ne združujejo.
6. Učenci, otroci in zaposleni, ki so zboleli za koronavirusom, se vrnejo v šolo/vrtec oz. na delovno mesto v skladu z navodili, ki jih prejmejo od zdravnika.
7. Učenci, otroci in zaposleni, ki so bili v stiku z obolelim za koronavirusom v domačem ali drugem okolju in niso zboleli se takoj posvetujejo z zdravnikom in se ravnajo po navodilu zdravnika.
8. Nosečnice se o tveganju za obolelost s koronavirusom na delovnem mestu in nadaljnjih ukrepih posvetujejo z izbranim ginekologom.
9. V primeru okužb s koronavirusom v okolju od koder prihajajo dijaki na prakso, se izvajanje prakse dijakov in študentov omeji.
10. V primeru okužb s koronavirusom v Sloveniji material, ki ga dostavijo servisne službe in dobavitelji hrane,…prevzamejo delavci šole ob vhodih v šolo.
11. V primeru okužb s koronavirusom v Sloveniji, se nenujna tehnično - vzdrževalna dela v objektih s strani tretjih oseb prestavi.

s) V primeru okužb s koronavirusom v lokalnem okolju kuhinja začasno preneha s pripravo in razdelitvijo kosil zunanjim odjemalcem.

### ***Zagotavljanje prostora za osamitev obolelega otroka v času izvajanja vzgojno- izobraževalnih aktivnosti, protokol dostopa do obolelih***

* + Bolan otrok ostane doma.
  + V primeru, da strokovni delavec, v času potrjenega koronavirusa na šoli, opazi znake le-tega pri otroku, ga odpelje v poseben prostor (učilnica zraven pisarne svetovalne delavke v šoli, računalnica v vrtcu), kjer lahko otrok sedi ali leži (blazina) ter pokliče starše. Z otrokom ostane oseba, ki je v tistem času prosta. Osebi se zagotovi zaščitna maska za obraz in razkužilo za roke. Poskrbeti je potrebno, da se poti bolnega in ostalih ne križajo (uporaba wc-ja, uporaba dvigala)
  + Ob odhodu bolnega otroka iz razreda/igralnice učitelj/vzgojiteljica počisti prostor, kjer je otrok sedel ter kljuko. Počisti se s čistilom in papirnato brisačo, ki se v šoli nahaja v pisarni pom. ravnateljice, v vrtcu pa v računalnici in prezrači prostor.
  + Starše opozorimo, da se o nadaljnjih ukrepih pri otroku posvetujejo z otrokovim zdravnikom.
  + Po odhodu otroka domov, oseba, ki ga je varovala, počisti prostor za osamitev s čistilom in papirnato brisačo (stol, mizo, blazino, kljuko) in ga prezrači.
  + V prostoru za osamitev so ustrezni pripomočki za zaščito in higieno obolelih otrok in delavcev (razkužilo, papir, zaščitna maska za usta in nos).
  + Zaposleni, ki je bil pri bolnem otroku, si temeljito umije roke in po potrebi zamenja obleko.
  + Otrok, ki ima koronavirus, ne sme v šolo/vrtec do ozdravitve in do v skladu z navodili, ki jih straši/skrbniki prejmejo od zdravnika.

#### **Protokol dostopa do objektov**

* + Zavod je odklenjen od 6.00 do 22.00.
  + V šolo in vrtec lahko vstopajo samo učenci, otroci, starši in delavci šole in vrtca
  + Otroka naj pripeljejo in odpeljejo iz šole/vrtca le zdrave osebe.
  + Straši ne smejo vstopati v igralnice in učilnice.
  + Zadrževanje staršev in drugih oseb ob prihodu in po prevzemu otroka v šoli/vrtcu ni dovoljeno.

O vsakem posameznem zgoraj navedenem postopku in ukrepu odloča koordinacijska skupina.

## ***FINANCE***

* + Zaradi nadomeščanja bolnih, odsotnih zaposlenih ocenjujemo povečane stroške iz postavke plačilo nadomeščanja za čas bolezenske odsotnosti z dela 50 do 80 % .
  + Zaradi povečane porabe zaščitnih sredstev, sredstev za higieno, pisarniškega materiala predvidevamo povečane stroške iz postavke materialni stroški in sanitetni material od 70 do 80 %.

## ***KOMUNIKACIJSKA IZHODIŠČA***

Ob širjenju okužbe s koronavirusom lahko nastopi povečana zaskrbljenost in prisotnost strahu med zaposlenimi.

Za obvladovanje nepotrebnega, s strahom povzročenega izostajanja z dela ter za zmanjšanje negotovosti pri zaposlenih, bomo realizirali naslednje možnosti:

* + Seznanitev vseh zaposlenih o značilnostih koronavirusa , o njegovem širjenju, preventivnih ukrepih in seznanitev z načrtom zagotavljanja kontinuiranega dela v Osnovni šoli Žirovnica v času okužbe s koronavirusom (učiteljski zbor, vzgojiteljski zbor, aktivi učiteljev, vzgojiteljic, vzgojiteljic - pomočnic vzgojiteljic, sestanek s tehničnimi delavci).
  + Seznanitev otrok (glede na starost) o značilnostih koronavirusa, o preventivnih ukrepih ter kontinuirano izvajanje programa o skrbi za zdravje (razredniki, učitelji, vzgojiteljice, vzgojiteljice - pomočnice vzgojiteljic).
  + Seznanitev staršev o značilnostih koronavirusa, o preventivnih ukrepih in seznanitev z načrtom zagotavljanja kontinuiranega dela v šoli v času okužbe s koronavirusom (svet staršev, internetna stran, obvestilo staršem preko eAsistenta).
  + Seznanitev sveta zavoda z načrtom zagotavljanja kontinuiranega dela v Osnovni šoli Žirovnica v času okužbe s koronavirusom.
  + Sprotno obveščanje na oglasnih deskah šole/vrtca, na šolski spletni strani, z dopisi preko eAsistenta.

Seznanitev:

* zaposlenih v Osnovni šoli Žirovnica: 25. 2. 2020, 26. 2. 2020 in 27. 2. 2020,
* staršev preko eAsistenta: 25. 2. 2020,
* učence 1-4. razreda in otroke vrtca se v petek, 28. 2.2020, učence od 5.-9. razreda pa v ponedeljek, 1. 3. 2020 1. šolsko uro seznani s tem kaj je koronavirus, kako se bolezen prenaša, kaj storimo ko zbolimo, kako zmanjšamo tveganje za okužbo,
* vzgojitelji in učitelji obvestijo starše otrok 27. 2. 2020, da v vrtec in šolo ne nosijo igrač in drugih predmetov,
* sveta staršev: 28. 2. 2020,
* sveta zavoda: 28. 2. 2020.

**Objava na spletni strani šole**: 27. 2. 2020

Kje lahko najdemo informacije:

* <https://www.nijz.si/sl/koronavirus-2019-ncov>
* https://mailchi.mp/175e012de78a/uikii1ugns-2721325?e=1cb2d5cd33

Priloge:

Priloga 1: Bolezenski znaki okužbe s koronavirusom

Priloga 2: Preprečevanje okužbe s koronavirusom, pravilna higiena kašlja, nasveti za umivanje rok

**Priloga 1: BOLEZENSKI ZNAKI OKUŽBE S KORONAVIRUSOM**

Koronavirus povzroča virusno bolezen, ki se kaže s simptomi, podobnimi pljučnici. Koronavirus se prenaša kapljično. To pomeni, da je za prenos potreben tesnejši stik z bolnikom, razdalja do bolnika 1,5 m.

Bolezenski znaki okužbe s koronavirusom so:


* glavobol in povišana temperatura,
* izcedek iz nosu,
* kašelj,
* težko dihanje (občutek pomanjkanja zraka),
* slabo počutje in bolečine v mišicah.

Najbolj so ogroženi starejši ljudje in tisti z že obstoječimi zdravstvenimi stanji (kot je sladkorna bolezen, bolezni srca itd.).

Za potrditev ali izključitev okužbe z novim koronavirusom je potrebno mikrobiološko testiranje. Koronavirus se dokazuje v brisu nosno-žrelnega prostora, v brisu žrela, izmečku dihal in še v drugih kužninah.

Točna inkubacijska doba še ni poznana, glede na ostale koronaviruse in preliminirane podatke, pa je ocenjena med 2 in 12 dnevi, najbrž ne več kot 14 dni. V povprečju naj bi bila inkubacijska doba dolga približno 6 dni.

V primeru pojava bolezenskih znakov pokličite osebnega zdravnika ali zdravstveno službo.



Več informacij boste našli na spletni strani Inštituta za javno zdravje: [www.nijz.si](http://www.nijz.si)

**Priloga 2: PREPREČEVANJE OKUŽBE S KORONAVIRUSOM**

Za preprečevanje okužbe z virusom SARS-CoV-2 je priporočljivo upoštevati vsakodnevne preventivne ukrepe.

Pri preprečevanju okužbe z virusom SARS-CoV-2 je tako kot pri drugih nalezljivih bolezni, ki povzročajo okužbe dihal, priporočljivo upoštevati naslednje vsakodnevne preventivne ukrepe:

* Izogibamo se **tesnim stiskom z ljudmi, ki kažejo znake nalezljive bolezni**.
* Ne dotikamo se **oči, nosu in ust**.
* V primeru, da zbolimo, **ostanemo doma**.
* Upoštevamo **pravila higiene kašlja**.
* **Redno si umivamo roke** z milom in vodo.
* V primeru, da voda in milo nista dostopna, **za razkuževanje rok uporabimo namensko razkužilo za roke**. Vsebnost alkohola v razkužilu za roke naj bo najmanj 60 %. Razkužilo za roke je namenjeno samo zunanji uporabi. Sredstva za čiščenje/razkuževanje površin niso namenjena čiščenju/razkuževanju kože.
* Glede na trenutno epidemiološko situacijo **splošna uporaba zaščitnih mask ni potrebna.**
* V času povečanega pojavljanja okužb dihal se **izogibamo zaprtih prostorov**, v katerih se zadržuje veliko število ljudi. Poskrbimo za **redno zračenje zaprtih prostorov**.
* Med najpomembnejše ukrepe za zajezitev virusa sodi pravilno in temeljito umivanje rok. Žal si le malokrat roke umijemo tako, kot je zares treba – če si jih ne umijemo pravilno in temeljito, pa ne zaleže. Gre za veščino, ki se je najbolje naučimo s prakso. Podrobna navodila, kako si je treba pravilno umivati roke, so objavljena na spletnem naslovu : [**https://www.nijz.si/sl/za-preprecevanje-sirjenja-okuzb-poskrbimo-tudi-z-umivanjem-rok**](https://www.nijz.si/sl/za-preprecevanje-sirjenja-okuzb-poskrbimo-tudi-z-umivanjem-rok). Zaradi okoliščin, povezanih z novim virusom, pa skladno z navodili WHO priporočamo, da umivanje rok po opisanem postopku traja eno minuto.
* Smernice NIJZ za vključitev otroka v vrtec / šolo po preboleli nalezljivi bolezni ali okužbi – smernice, ki so dostopna tukaj: [**https://www.nijz.si/sl/vkljucitev-otroka-v-vrtec-solo-po-preboleli-nalezljivi-bolezni-ali-okuzbi-smernice**](https://www.nijz.si/sl/vkljucitev-otroka-v-vrtec-solo-po-preboleli-nalezljivi-bolezni-ali-okuzbi-smernice)

VIR: www.nijz.si



